
Ministru kabineta rīkojums Nr. 738
Rīgā 2022. gada 18. oktobrī (prot. Nr. 53 52. §)
Par apropriācijas pārdali neatliekamu pasākumu īstenošanai labklājības nozarē
· 1. Atbalstīt šādu apropriācijas pārdali starp Labklājības ministrijas pamatbudžeta programmām, apakšprogrammām un budžeta izdevumu kodiem atbilstoši ekonomiskajām kategorijām 2022. gadā:
· 1.1. apakšprogrammā 05.01.00 "Sociālās rehabilitācijas valsts programmas" samazināt izdevumus pārējiem valsts budžeta uzturēšanas izdevumu transfertiem pašvaldībām 2 830 872 euro apmērā pasākumam "Asistenta pakalpojuma pārskatīšana" un palielināt izdevumus subsīdijām un dotācijām 2 830 872 euro apmērā tehnisko palīglīdzekļu nodrošināšanai (2 768 003 euro) un izdevumu kompensēšanai par tehnisko palīglīdzekļu iegādi, sniegtajiem sociālās rehabilitācijas un surdotulka pakalpojumiem Ukrainas civiliedzīvotājiem atbilstoši Ukrainas civiliedzīvotāju atbalsta likumam par laikposmu no 2022. gada 1. marta līdz 2022. gada 31. jūlijam (62 869 euro);
· 1.2. no apakšprogrammas 05.01.00 "Sociālās rehabilitācijas valsts programmas", samazinot dotāciju no vispārējiem ieņēmumiem un izdevumus pārējiem valsts budžeta uzturēšanas izdevumu transfertiem pašvaldībām 1 747 726 euro apmērā pasākumam "Asistenta pakalpojuma pārskatīšana":
· 1.2.1. uz apakšprogrammu 05.03.00 "Aprūpe valsts sociālās aprūpes institūcijās", palielinot dotāciju no vispārējiem ieņēmumiem 156 186 euro apmērā un izdevumus precēm un pakalpojumiem 124 232 euro apmērā, lai valsts sociālās aprūpes centri nodrošinātu ikdienas patēriņa preču iegādi un ēdināšanas pakalpojumus saistībā ar straujo cenu pieaugumu (60 023 euro) un nodrošinātu izdevumu kompensēšanu par sniegtajiem ilgstošas sociālās aprūpes un sociālās rehabilitācijas pakalpojumiem Ukrainas civiliedzīvotājiem atbilstoši Ukrainas civiliedzīvotāju atbalsta likumam par laikposmu no 2022. gada 1. marta līdz 2022. gada 31. jūlijam (64 209 euro), izdevumus sociāla rakstura maksājumiem un kompensācijām 6675 euro apmērā un izdevumus pamatkapitāla veidošanai 25 279 euro apmērā, lai nodrošinātu izdevumu kompensēšanu par sniegtajiem ilgstošas sociālās aprūpes un sociālās rehabilitācijas pakalpojumiem Ukrainas civiliedzīvotājiem atbilstoši Ukrainas civiliedzīvotāju atbalsta likumam par laikposmu no 2022. gada 1. marta līdz 2022. gada 31. jūlijam;
· 1.2.2. uz apakšprogrammu 20.02.00 "Izdienas pensijas", palielinot dotāciju no vispārējiem ieņēmumiem un izdevumus sociāla rakstura maksājumiem un kompensācijām 1 591 540 euro apmērā izdienas pensiju izmaksām saistībā ar pensiju indeksāciju no 2022. gada 1. augusta un prognozēto pensiju vidējā apmēra mēnesī pieaugumu;
· 1.3. no apakšprogrammas 20.01.00 "Valsts sociālie pabalsti", samazinot dotāciju no vispārējiem ieņēmumiem un izdevumus sociāla rakstura maksājumiem un kompensācijām 5 458 029 euro apmērā uz apakšprogrammu 20.02.00 "Izdienas pensijas", palielinot dotāciju no vispārējiem ieņēmumiem un izdevumus sociāla rakstura maksājumiem un kompensācijām 5 458 029 euro apmērā, izdienas pensiju izmaksām saistībā ar pensiju indeksāciju no 2022. gada 1. augusta un prognozēto pensiju vidējā apmēra mēnesī pieaugumu.
· 2. Labklājības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

